नारायणी महामहोत्सव व महामंगल पाठ एक से
भास्कर न्यूज | जांजगीर-चांपा
श्री नारायणी महामहोत्सव मंगल पाठ का आयोजन 1 से 3 जनवरी तक नैला में होगा। आयोजन में देशभर से मंगल पाठ करने के लिए सुहागिनें महिलाएं पहुंचेगी। छत्तीसगढ़ के साथ ही पूरे भारत के 31 सौ दादी भक्तों द्वारा मंगल पाठ का आयोजन किया जाएगा।
श्री नारायणी महामहोत्सव एवं मंगल पाठ का आगाज 1 जनवरी को मेहंदी उत्सव के साथ दादी के मधुर भजन व नृत्य से होगा। इसके साथ ही कलकत्ता से आए कलाकार सौरभ मधुकर व ग्रुप द्वारा अपनी मनमोहक प्रस्तुति दोपहर 3 बजे से दी जाएगी। 2 जनवरी को महा मंगलपाठ क आयोजन किया जाएगा। जिसमें दोपहर 12 से नृत्य नाटिका के साथ कलकत्ता के कलाकारों द्वारा प्रस्तुति दी जाएगी।
दोपहर 1 बजे सवामणी प्रसाद चढ़ाया जाएगा। शाम 5 बजे दादी की मुकलावा का आयोजन रखा गया है। 3 जनवरी को सुबह 8 बजे से राणी सती दादी का सवा लाख लाल मदार फूलों से महा अभिषेक किया जाएगा। सुबह 9.30 बजे छप्पन भोग व ध्वजा उत्सव होगा। शाम 5 बजे चुनरी उत्सव के साथ शाम 6 बजे माताजी की महाआरती की जाएगी। इस आयोजन के लिए 80 हजार वर्गफीट में पंडाल बनाया गया है। जहां 31 सौ महिलाएं इस पंडाल में बैठकर मंगल पाठ करेंगी। लगभग 10 हजार से ऊपर श्रद्धालुओं के लिए भोजन की व्यवस्था पंडाल के बगल में रखी गई है।
नारायण सेवा समिति का दावा है कि भारत में अब तक 31 सौ महिलाओं का तक मंगल पाठ एक साथ नहीं हुआ, यह ऐसा पहला आयोजन होगा।
आयोजन के लिए नैला में बनाया जा रहा भव्य पंडाल, यहां 31 सौ महिलाएं करेंगी मंगल पाठ।
आयोजन
bho_Deva bho_Deva hin_Deva hin_Deva hin_Deva hin_Deva hin_Deva bho_Deva